നിപ്പ ഭീതി:പിഎസ്സി പ്രാഥമിക പരീക്ഷ മാറ്റിവെച്ചു തിരുവന്തപുരം: ഈ മാസം 18 നും 25നും നടത്താന് നിശ്ചയിച്ചിരുന്ന പരീക്ഷ പിഎസ്സി മാറ്റി. ബിരുദയോഗ്യതയുള്ളവരുടെ പ്രാഥമിക പരീക്ഷയാണ് മാറ്റിയത്. സെപ്തംബര് 7 നു നടത്താന് നിശ്ചയിച്ചിരുന്ന അസിസ്റ്റന്റ് പ്രൊഫസര് അറബി തസ്തികയുടെ വിവരണാത്മക പരീക്ഷ ഒക്ടോബര് 6ലേക്കും മാറ്റിയിട്ടുണ്ട്. സംസ്ഥാനത്ത് വീണ്ടും നിപ്പ സ്ഥിരീകരിച്ച സാഹചര്യത്തിലാണ് പരീക്ഷ മാറ്റിവെച്ചത്. രണ്ട് ഘട്ടങ്ങളായി നടത്തുന്ന പരീക്ഷയില് പത്ത് ലക്ഷം ഉദ്യോഗാര്ത്ഥികളാണ് അപേക്ഷ നല്കിയത്. മാറ്റി വെച്ച പരീക്ഷ ഒക്ടോബര് 23നും 30നും നടത്തുമെന്ന് പിഎസ് സി അറിയിച്ചു. കഴിഞ്ഞ ദിവസം നിപ്പ സ്ഥിരീകരിച്ച കോഴിക്കോട് ജില്ലയില് വെച്ച് സെപ്തംബര് 6 മുതല് നടത്താനിരുന്ന പ്രായോഗിക പരീക്ഷയും അഭിമുഖവും പിഎസ്സി മാറ്റിവെച്ചിരുന്നു. കോഴിക്കോട് മേഖലാ ഓഫീസില് വെച്ച് നടത്താന് നിശ്ചയിച്ചിരുന്ന വിവിധ കമ്ബനി,ബോര്ഡ്,കോര്പ്പറേഷനിലേക്കുള്ള ഡ്രൈവര് തസ്തികയുടെ പ്രായോഗിക പരീക്ഷയാണ് മാറ്റി വെച്ചത്.